สวัสดีค่ะ คือเราทานยาคุมแผงแรกไม่ค่อยตรงเวลา ปกติต้องทาน19:32น.แต่บางวันก็ทานตอน1ทุ่ม 2ทุ่ม จะมีอยู่วันนึงที่ทานตอน3ทุ่มกว่าๆน่ะค่ะ เราทานแบบ28เม็ดน่ะค่ะ เราทานไม่ตรงเวลาค่อนข้างบ่อยน่ะค่ะ แต่ไม่ลืมเป็นวันๆนะคะ อย่างมากก็2ช.ม.น่ะค่ะ อย่างนี้ยาคุมจะยังมีประสิทธิภาพในการคุมกำเนิดได้หรือไม่คะ? แล้วถ้าหากมีเพศสัมพันธ์แล้วหลั่งในตอนที่เรากินแผงที่2 จะมีโอกาสตั้งครรภ์หรือไม่คะ
สวัสดีค่ะ การทานยาคุมกำเนิดในเวลาที่แตกต่างกันไปประมาณ 2-3 ชั่วโมงในแต่ละวันดังกล่าว แทบไม่มีผลต่อการลดลงของประสิทธิภาพในการป้องกันการตั้งครรภ์แต่อย่างใดค่ะประสิทธิภาพของยาคุมกำเนิดจะลดลงชัดเจน หากมีการลืมทานยาในบางวัน ทานยาในเวลาที่ต่างกันมากของแต่ละวัน เช่น เกิน 6 ชั่วโมงขึ้นไป มีอาเจียนหลังทานยาหรือท้องเสีย หรือมีการใช้ยาอื่นบางชนิดร่วมอย่างไรก็ตาม การทานยาคุมกำเนิดใน 1-2 แผงแรก ยาคุมอาจยังออกฤทธิ์ได้ไม่เต็มประสิทธิภาพ โดยยังมีโอกาสที่ไข่จะตกได้ ดังนั้นแนะนำให้ใช้ถุงยางอนามัยร่วมไปด้วย ในการทานยาคุม 2 แผงแรกค่ะ